Nos Seguinus, miseratione divina Matisconensis ecclesie minister humilis, notum facimus universis presentes litteras inspecturis, quod de fidelitate et homagio quod karissimus nepos noster Guillelmus de Oblato, miles, nobis fecerat ratione eorum que apud Vitriacum habebamus et eidem in feodum dederamus, ipsum G. absolvimus et quittamus, volentes quod ratione eorumdem a nobis diu est in feodum acceptorum ullo umquam tempore ab aliquibus impetatur. In cujus rei testimonium et munimine presentes litteras dicto G. tradidimus sigilli nostri munimine roboratas. Actum et datum anno Domini Mº CCº sexagesimo, die sabbati post octavas Pasche.